Hei, denne artikkelen er over ett år gammel og kan inneholde utdatert informasjon

Fredag kveld var den røde løperen rullet ut utenfor Colosseum kino i Oslo, da det var duket for premiere på den norske storfilmen «Skjelvet».

«Skjelvet» er oppfølgeren til katastrofefilmen «Bølgen», og Kristoffer Joner (45) og Ane Dahl Torp (43) er tilbake på lerretet i rollene som Kristian Eikjord og Idun Karlsen.

Sistnevnte gleder seg stort til å se resultatet av det hun og de andre skuespillerne har jobbet lenge med.

- Jeg har ikke sett den før, så jeg gleder meg skikkelig, forteller Ane Dahl Torp til Dagbladet.

På spørsmål om hvordan hun selv hadde reagert i en krisesituasjon liknende den i filmen, er Dahl Torp litt i tvil.

- Det har jeg lurt på selv også, for jeg synes jeg fungerer ganske dårlig under stress. Hjernen min krymper og minimeres. Men kanskje hvis det står mellom liv og død, så reagerer jeg annerledes. Jeg håper det, men jeg tror ikke det, forteller hun.

GLEDER SEG: Skuespiller Ane Dahl Torp har en av hovedrollene i storfilmen «Skjelvet» som har premiere fredag kveld. Foto: Andreas Fadum / Se og Hør Vis mer

Høye forventninger

Filmen har fått mye skryt av en rekke norske medier, deriblant fra Dagbladets anmelder Inger Merete Hobbelstad, som har trillet en femmer på terningen.

Dermed var forventningene store blant de oppmøtte på den stjernespekkede røde løperen fredag kveld. Spesielt for Steinar Sagen (43).

Kona hans, Psykolog Catrin Sagen (43) tok nemlig med seg ektemannen Steinar Sagen og datteren på premieren på hennes aller første storfilm som skuespiller.

FAMILIE PÅ KINO: Steinar Sagen gleder seg til å se kona Catrin Sagen som skuespiller i sin aller første storfilm. Foto: Andreas Fadum / Se og Hør Vis mer

Steinar Sagen gleder seg stort til å se kona på kinolerretet.

- Jeg gleder meg veldig til å se filmen, og jeg gleder meg til å se kona skli utfor kanten på Plaza, sier han humoristisk og legger til:

- Jeg gleder meg til å se hele «Barcode» og Oslo Plaza rase, da kommer jeg til å le meg i hjel.

Også skuespiller Ine Jansen (45), som tok med seg sønnen for anledningen, ser fram til katastrofefilmen.

MOR OG SØNN: Ine Jansen hadde med seg sønnen Ole (15) på premieren. Foto: Andreas Fadum / Se og Hør Vis mer

- Jeg gleder meg veldig. Jeg har store forventninger, sier hun til Dagbladet i forkant av filmvisninga.

Hun kan samtidig fortelle at hun ikke er spesielt engstelig for at filmens katastrofale hendelser skal skje i virkeligheten. I alle fall ikke enda.

- Nei, det er jeg ikke. Men det kan godt hende jeg er det om et par timer, ler hun.

Mamma og pappa i salen

Jonas Hoff Oftebro (22) spiller rollen som Kristian og Iduns sønn i «Skjelvet», og ankom den røde løperen sammen med kjæresten Olly Johanne Lid.

Han kommer fra en familie av skuespillere, da mamma Anette Hoff (57), pappa Nils Ole Oftebro (73) og storebror Jakob Oftebro (32) alle er i underholdningsbransjen. Foreldrene var selvfølgelig til stede under premieren.

KJÆRESTER: Jonas Hoff Oftebro poserte på den røde løperen sammen med kjæresten. Foto: Andreas Fadum / Se og Hør Vis mer

- Det er helt fantastisk. Det blir bra, sier Jonas Hodd Oftebro til Dagbladet.

22-åringen fikk tidligere i år den gledelige nyheten om at han hadde kommet inn på Teaterhøgskolen, og ser fram til tre år med mye ny lærdom.

- Nå skal jeg gå der i tre år og lære meg faget, sier han og legger til at han forhåpentligvis blir så heldig at han kan kombinere skole med flere prosjekter.

Skadet under innspilling

Filmen er i dag kinoklar, men alt har ikke gått på skinner underveis i prosjektet.

Saken fortsetter under:

Hovedrolleinnehaver Kristoffer Joner skadet seg nemlig under innspillingen - fem dager før innspillingsslutt, noe som resulterte i tre måneders sykemelding.

- Det var et lett stunt som gikk galt. Det var tåpelig. Jeg skulle skli forbi kamera på et skrått gulv, fortalte han til Dagbladet tidligere denne måneden.

Skade til tross, Kristoffer Joner koste seg med filminnspilling.

- Jeg er veldig glad i innspilling, forteller han til Dagbladet under premieren, og kan legge til at helsen er mye bedre nå.

Det å nok en gang få spille mot Ane Dahl Torp synes Joner er svært gøy.

- Å spille med Ane er som å komme på jobb med god, gammel familie, sier han.

PREMIEREKLARE: Hovedrolleinnehaverne Ane Dahl Torp og Kristoffer Joner poserer sammen på den røde løperen. Foto: Andreas Fadum / Se og Hør Vis mer

- Sinnssykt bra

Aksel Hennie (42), som selv også har opplevd å bli skadet på sett, har sett filmen i forkant av premieren. Han har ingenting annet enn lovord å si.

- Jeg vet at den er dritbra. Sinnssykt bra, sier han til Dagbladet, og forteller videre at han deltar på premieren for å feire folk han er glad i. Blant annet har en av Hennies beste venner regi på filmen.

JUKSET: Skuespiller Aksel Hennie røper at han allerede har sett filmen, og roser den opp i skyene. Foto: Andreas Fadum / Se og Hør Vis mer

Han kan samtidig fortelle at skaden han fikk som følge av en velt på motorsykkel under innspillingen av «Mordene i Kongo», ikke var noe problem lenger.

- Kragebeinet mitt er helt topp, sier han.

På spørsmål om han er redd for at en naturkatastrofe skal komme til landet i framtida, er han tydelig i sin tale.

- Nei, det er jeg ikke, ler han.

- Jeg har ingen grunn til å gå rundt og være redd. Spesielt for ting jeg ikke kan gjøre noe med.

Saken fortsetter under:

Se flere kjendiser på den røde løperen: